**66/2019. (III.13.) Kgy. sz. határozat**

1./ A Közgyűlés – Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont af) és aj) alpontja alapján – a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének 2019. március 14. napjától 2019. november 30-ig terjedő időtartamra Jusits Bálintot javasolja megválasztani a társaság taggyűlése számára. A Közgyűlés javasolja, hogy az ügyvezető a feladatait megbízási jogviszonyban lássa el havi bruttó 100.000,- Ft díjazás ellenében, egyéb juttatásai pedig a Közgyűlés által jóváhagyott mindenkor hatályos Javadalmazási Szabályzat szerint kerüljenek megállapításra.

2./ A Közgyűlés felhatalmazza a polgármestert, hogy a fenti döntéseket a társaság taggyűlésén képviselje.

3./ A Közgyűlés javasolja a taggyűlésnek, hogy kérje fel a polgármestert a taggyűlés által megválasztott ügyvezetővel a megbízási szerződés megkötésére és hatalmazza fel, hogy a társaság módosításokkal egységes szerkezetbe foglalt társasági szerződését írja alá.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 a SZOMHULL Nonprofit Kft. ügyvezetője)

**Határidő:** 1.-2. pont: a társaság taggyűlése

 3. pont: azonnal